**Συντομεύσεις πληκτρολογίου για τους (web) browsers (προγράμματα περιήγησης)Microsoft Edge, Chrome, Firefox**

**το υλικό είναι από την ιστοσελίδα**

<https://www.digitallife.gr/odigos-suntomeuseon-pliktrologiou-26140>

Εκτός από το ποντίκι, μπορώ επίσης:

**Ctrl + T**: Ο συνδυασμός αυτός επιτρέπει το **άνοιγμα νέας καρτέλας**.

**Ctrl + Tab**: Ο συνδυασμός αυτός επιτρέπει την **εναλλαγή** μεταξύ των ανοικτών καρτελών.

**Ctrl + Shift + T**: Ο συνδυασμός αυτός επιτρέπει κάθε φορά το **άνοιγμα της καρτέλας η οποία έκλεισε τελευταία**. Πρόκειται για την αγαπημένη μου συντόμευση.

**Ctrl + (+)**: Ο συνδυασμός αυτός επιτρέπει τη **μεγέθυνση** (zoom in) του περιεχομένου μιας σελίδας. Μπορεί επίσης να γίνει με Ctrl + κύλιση της ροδέλας του ποντικιού προς τα πάνω.

**Ctrl + (-)**: Ο συνδυασμός αυτός επιτρέπει τη **σμίκρυνση** (zoom out) του περιεχομένου μιας σελίδας. Μπορεί επίσης να γίνει με Ctrl + κύλιση της ροδέλας του ποντικιού προς τα κάτω.

**Ctrl + 0 (μηδέν)**: Ο συνδυασμός αυτός **επαναφέρει το zoom** το οποίο έγινε με τις δύο προηγούμενες συντομεύσεις στα κανονικά πλαίσια.

**Ctrl + αριστερό κλικ ποντικιού**: Ο συνδυασμός αυτός επιτρέπει το **άνοιγμα ενός συνδέσμου σε νέα καρτέλα**.

**Ctrl + F**: Ο συνδυασμός αυτός επιτρέπει την **αναζήτηση κειμένου** σε μια σελίδα.

**Ctrl + H**: Ο συνδυασμός αυτός επιτρέπει το **άνοιγμα του ιστορικού** του (web) browser.

**F5**: Το πλήκτρο αυτό επιτρέπει την **ανανέωση** (refresh) μιας σελίδας.

**F11**: Το πλήκτρο αυτό επιτρέπει την **πλήρη προβολή** (σε όλη την οθόνη) μιας σελίδας.